《还山吟 其一》
明代·孙廷铨

守道在无为，吾自厌吾拙。解佩及兹晨，还山听鸟鴂。

世态逐婵媛，进止心欲折。欣此素商集，缅想缁尘歇。

逝将寻旧侣，茅屋阴崖结。暝色下巉岩，苍然立积铁。

林深倦鸟集，谷静涓泉咽。夜凉四山空，云卧逼天阙，扪萝想幽人，弄箫迟山月。

作者简介：（1613—1674）明末清初山东益都人，初名廷铉，字道相，别字沚亭。明崇祯十三年进士。为永平府推官，以世乱还乡。顺治二年，起为河间府推官，历吏部郎中、户兵吏三部侍郎及兵吏两部尚书。吏部掌铨六年，办事恪守规章。康熙初官至内秘书院大学士，以病归，又十年而卒，谥文定。有《颜山杂记》、《南征纪略》、《汉史臆》。